Michele Bachmann

Michele Marie Bachmann (o.s. Amble, s. 6. huhtikuuta 1956 Waterloo, Iowa) on yhdysvaltalainen republikaanipoliitikko ja  Minnesotan kongressiedustaja vuodesta 2007. Hän on ensimmäinen republikaanien naiskongressiedustaja Minnesotasta.

Bachmann tunnetaan konservatiivisen Teekutsuliikkeen kannattajana.

Bachmann pyrki republikaanisen puolueen presidenttiehdokkaaksi vuoden 2012 vaaleihin. Hän voitti elokuussa 2011 republikaanien presidenttiehdokkuutta koskevan ei-sitovan mielipideäänestyksen. Bachmann keskeytti vaalikampanjansa tammikuussa 2012, kun hän sai Iowan esivaaleissa vain viisi prosenttia äänistä jääden kuudenneksi.

Koulutukseltaan Bachmann on asianajaja. Hän on ollut vuodesta 1978 naimisissa Marcus Bachmannin kanssa. Heillä on viisi lasta.

Lähteet

Aiheesta muualla

 Bachmannin virallinen kotisivu 

Yhdysvaltalaiset republikaanipoliitikot
Yhdysvaltain edustajainhuoneen jäsenet
Amerikannorjalaiset
Vuonna 1956 syntyneet
Elävät henkilöt